L16 
Nadalje smo utrli put i ustrojenju veoma važne entomo- 
loške sekcije, dok bakološka jur funkcionira. Ne trebam tek da 
napose spomenem, da kod uredbe biološke centrale dobru volju 
društva najvećom susretljivošću i nužnim materijalnim sredstvima pot - 
pomaže vis. kr. zemaljska vlada odio za unutarnje poslove, gospo - 
darstveni odsjek. Taj bo vladin odsjek vrlo dobro znade cijeniti za- 
mašaj takovih uredaba, on znade, da će se ustrojenjem takove 
centrale u tančine proučiti biosfera naše faune. Time pako prikupiti 
će se ne samo znanstvena građa u okviru pojedinih sekcija, već će 
se neposredno i u velike koristiti ekonomskim prilikama zemlje 
Uzgoj korisnih a tamanjenje štetnih organizama provoditi će se la- 
koćom, čim ćemo izbližega poznati životne im prilike resp. one okol- 
nosti, pod kojima stanoviti organizam najbolje dotično najmanje 
prosperira. 
I tako smo, gospodo, na najboljem putu, da naše prirodo- 
slovno društvo snažnom potporom visoke vlade steče za koju go- 
dinu krasno funkcionirajuću biološku centralu. 
Za vrsnoću pako naše biološke centrale jamči prije svega 
stručna sprema onih, kojim je povjereno vodstvo pojedinih odjela, 
a u drugu ruku opet hvale vrijedna okolnost, što vis. kr. zemaljska 
vlada vazda mlađe sile šilje u inozemstvo, da si steku ono spe- 
cialno teoretsko i praktično znanje. što ga iziskuje odnosna sekcija 
centrale, u kojoj će dotičnik raditi. 
Ta će centrala za kratko vrijeme raspolagati sumom vlastitih 
motrenja i prikupiti obsežnu građu, koja će u prvom redu biti 
na korist znanosti i naroda, a pokazati će vanjskomu svijetu bio- 
lošku sliku hrvatskog organskog svijeta. 
Rekoh već, da naše društvo ne bi bilo kadro te krasne insti- 
tucije osnovati, kad ne bi sva ta poduzeća materijalno podupirala 
vis. kr. zemaljska vlada odio za unutarnje poslove i to odsjek go- 
spodarstveni. 
Ekzistenciju pako društva omogućuje visoki kr. vladin odio 
za bogoštovlje i nastavu tim, što mu pruža redovitu godišnju sub- 
venciju iznosom od 1000 K. Tu je potporu sadanja vlada, koja 
osobito rado potpomaže i unapređuje znanstvene ciljeve u opće, 
povečala za 500 K, koja će svota izravno služiti astronomijskoj 
sekciji za nabavu manjih potrebština i uzdržavanje instrumenata. 
Stalna je pako nada, da će isti visoki vladin odio još udariti 
temelj priručnoj astronomijskoj knjižnici. 
